КIэрыхубжьэрыхухэм папщIэ КъБР-м ахъшэ хухах
УФ-м и Федеральнэ Зэхуэсым и Къэрал Думэм 2018 гъэм и бюджетым зэхъуэкIыныгъэ хилъхьащ. Абы ипкъ иткIэ, Къэбэрдей-Балъкъэрыр хагъэхьащ кIэрыхубжьэрыхухэм зэрелэжьын ахъшэ зратыну щIыналъэхэм.
2018 гъэм и бюджетым а зэхъуэкIыныгъэр хэлъхьэнымкIэ унафэр къищтащ УФ-м и Федеральнэ Зэхуэсым и Къэрал Думэм ЩIыуэпсымрэ дыкъэзыухъурейхь дунейр хъумэнымкIэ и комитетым. А унафэм къызэрыщыгъэлъэгъуамкIэ, щIыуэпсыр хъумэным теухуауэ налог папщIэу ятым пэкIуэу къыхэкIа сом мелардыр къэралым и хэгъэгу зыбжанэм трагуэшэнущ. Абыхэм ящыщщ ди республикэри, ауэ щIыналъэ къэс ахъшэ пыухыкIа а Iуэхум халъхьэн хуейщ.
КъБР-м и Iэтащхьэмрэ Правительствэмрэ я пресс-IуэхущIапIэ.
